**Драган Ђокановић** је српски политичар, педијатар-неонатолог и спортиста (гимнастичар) из Босне и Херцеговине. Рођен је 20. априла 1958. године у Сарајеву (општина Трново). Живи у Источном Сарајеву. Ради као педијатар-неонатолог на Педијатријској клиници Клиничког Центра Универзитета у Сарајеву.

### Биографија

Др Драган Ђокановић Јахорина 2014
Драган Ђокановић је основну школу, гимназију и медицински факултет завршио у Сарајеву. Добитник је Златне значке „Огњен Прица". Специјалиста је педијатрије , а на сарајевском медицинском факултету завршио је два постдипломска студија /клиничка медицина и социјална медицина са организацијом здравствене заштите/. Ожењен је Драганом Ђокановић и имају синове Александра и Николу.

Спортска каријера
-----------------

Драган Ђокановић је више пута освајао јуниорско и сениорско првенство Босне и Херцеговине у спортској гимнастици. Био је јуниорски првак Југославије у вјежбама на разбоју (Ново Место, 1975. године). У Словенији, у Трбовљу, 1981. године, на сенирском Купу Југославије, другопласирани је у укупном пласману, а у вјежбама по справама освојио је четири медаље.
За југословенску јуниорску репрезентацију наступио на сусрету Италија – Југославија (у Ферму, градић између Анконе и Рима, 1976. године). На једном од најјачих свјетских турнира у спортској гимнастици 1981. године, у Варни (Бугарска), представљао је Југославију у сениорској конкуренцији. Тренирао је у Сарајеву и Дунаујвароши — Мађарска. У Сарајеву је основан гимнастички клуб "Драган Ђокановић".

Политичка каријера
------------------

Драган Ђокановић, Будва, Црна Гора
Драган Ђокановић, Сплит, Хрватска
#### Страначка активност

Драган Ђокановић се политиком почео бавити оснивањем Демократске странке федералиста, за Босну и Херцеговину, у Сарајеву, 02. маја 1990. године. Организацију државе засновану на принципима демократског федерализма упознао је у Швајцарској, боравећи одређено вријеме у Берну. Демократску странку федералиста основао је и за Србију, у Београду 2003. године.

#### Активности на очувању Југославије

Драган Ђокановић је био предсједник Координационог тијела које је организовало Конвенцију о Југославији. Конвенција је одржана 3. јануара 1992. године у Савезној Скупштини у Беогрду.

#### Активности на стварању Републике Српске

Драган Ђокановић је учесник Оснивачке Скупштине српског народа у БиХ ( 24. октобар 1991.), Скупштине на којој је проглашена Српска Република у БиХ ( 9. јануара 1992.) те Уставотворне Скупштине Српске Републике Босне и Херцеговине ( 28. фебруар 1992.) као и већине других скупштинских сједница до љета 1994. године када одлази из Владе Републике Српске. Од јуна 1992. до јануара 1993. Драган Ђокановић обавља послове Повјереника Предсједништва Српске Републике БиХ (организује формирање цивилних органа власти у општинама Власеница, Шековићи, Зворник, Братунац, Скелани, Српско Ново Сарајево) и савјетника у Предсједништву Републике Српске. У јануару 1993. изабран је за члана Владе Републике Српске.

Као члан Владе Републике Српске Драган Ђокановић је формирао, 1993. године, Министарство за питања бораца и жртава рата и иницирао оснивање Борачке организације Републике Српске. 
У току рата у Босни и Херцеговини дигао је глас против чињења ратних злочина, указао на то Предсједништву српске републике и Народној скупштини. Не добивши подршку подноси оставку на функцију министра. Свједочио о томе, пред Хашким трибуналом, од 14. до 18. марта 2005.
 и у новембру 2009. године.

Драган Ђокановић је Демократску странку федералиста, за Републику Српску, регистровао 1996. године, уочи првих избора у историји ове републике. Кандидовао се за предсједника Републике Српске 1996. и 2007. године.

Избори 1990.
------------

Демократска странка федералиста, наступила је са кандидатима из сва три конститутивна народа, а Др Драган Ђокановић био је носилац листе. Са посланицима Српске демократске странке напустио је Скупштину БиХ прије усвајања Меморандума о независности.

Избори 1996.
------------

Демократска странка федералиста, Драгана Ђокановића, била је једина странка из РС која је изашла на изборе само за органе Републике Српске. Све друге странке кандидовале су кандидате и за органе Босне и Херцеговине.

Избори 2007.
------------

На пријевремене изборе 2007 године Др Драган Ђокановић изашао је као независан кандидат и залагао се за смјену предсједника Владе Републике Српске Милорада Додика..

Приједлог за нови Устав Босне и Херцеговине
-------------------------------------------

Др Драган Ђокановић написао је, 28. септембра 2008. године, Приједлог за нови Устав Босне и Херцеговине. Према том приједлогу Босна и Херцеговина састојала би се од двије административне јединице:
Федерација Босна и Херцеговина,
Република Српска, федерација Западне Републике Српске (гл. град Бања Лука) и Источне Републике Српске (гл. град Источно Сарајево)
Дистрикт Брчко може задржати постојећи статус или се референдумом опредијелити за један од два ентитета
Савезна Република Босна и Херцеговина имала би дводомни парламент ( Дом Ентитета и Дом Нација), Предсједника (државни посланик који добије највише гласова на гласању у оба дома), владу (предсједника владе - даје му мандат предсједник државе и министре)
Главни град Босне и Херцеговине: Сарајево и Источно Сарајево

Референце
---------

1. ↑  „ЕСЦ Форум - Источно Сарајево". Arhivirano iz originala na datum 2010-11-20. Pristupljeno 2013-12-01.
2. ↑  „Dr. Dragan Đokanović , "SAVJETI PEDIJATRA"". Arhivirano iz originala na datum 2021-12-16. Pristupljeno 2013-12-01.
3. ↑  „Др Драган Ђокановић, званична веб презентација". Arhivirano iz originala na datum 2010-06-05. Pristupljeno 2013-12-01.
4. ↑  Драган Ђокановић:"Обновићемо гимнастику у БиХ!", видео запис
5. ↑  „Arhiva, Dani". Arhivirano iz originala na datum 2012-07-21. Pristupljeno 2013-12-01.
6. ↑  „Biografija sa zvanične prezentacije". Arhivirano iz originala na datum 2010-06-05. Pristupljeno 2013-12-01.
7. ↑  „Ministarstvo za lokalnu upravu i samoupravu Srbije, Registar političkih organizacija". Arhivirano iz originala na datum 2011-10-06. Pristupljeno 2011-10-06.
8. ↑  „Rukovodstvo bosanskih Srba". Arhivirano iz originala na datum 2009-05-27. Pristupljeno 2013-12-01.
9. 1 2  „Zvanična prezentacija". Arhivirano iz originala na datum 2010-06-05. Pristupljeno 2013-12-01.
10. 1 2  ICTY
11. ↑  Federal register 1995.Djokanovic[*mrtav link*]
12. ↑  Dnevnik Nikole Koljevića
13. ↑  Svjedočenje u Hagu[*mrtav link*]
14. ↑  Dragan Đokanović: "Mogu vas optužiti za genocid", video zapis
15. ↑  Sense-agency, novembar 2009.[*mrtav link*]
16. ↑  DEUTSCHE WELLE, DW.de(23. 11. 2009.)[*mrtav link*]
17. ↑  „Zvanična prezentacija". Arhivirano iz originala na datum 2010-06-05. Pristupljeno 2013-12-01.
18. ↑  „Zvanična prezentacija/". Arhivirano iz originala na datum 2010-06-05. Pristupljeno 2013-12-01.
19. ↑  Sense-agency[*mrtav link*]
20. ↑  derStandard.at, Приступљено 5. 4. 2013.
21. ↑  Prijedlog za novi Ustav BiH
22. ↑  Dr Dragan Đokanović, zvanični sajt, Prijedlog za novi Ustav Bosne i Hercegovine
23. ↑  Prijedlog za novi Ustav Bosne i Hercegovine

Спољашње везе
-------------

***Драган Ђокановић*** na Wikimedijinoj ostavi

* Zvanična prezentacija
* Svjedočenje u Hagu[*mrtav link*]
* Zvanična prezentacija Demokratske stranke federalista
* derStandard.at